- S-a reunit generația FCSB-ului care trecea de Ajax și o învingea pe Chelsea
- O filă din istoria roș-albaștrilor, într-o singură fotografie
S-a reunit generația FCSB-ului care trecea de Ajax și o învingea pe Chelsea! Jucătorii care îi făceau fericiți pe fanii roș-albaștrilor au publicat o poză care i-a impresionat pe fani.
Foștii jucători prezenți în această fotografie au contribuit la parcursul european fabulos al roș-albaștrilor, din sezonul 2012-2013. La momentul respectiv, FCSB trecea de Ajax (0-2; 2-0, 4-2 d.l.d) în șaisprezecimi și o învingea pe Chelsea (1-0) în prima partidă a optimilor. Totuși, englezii au revenit în retur, iar FCSB a fost eliminată, după 1-3 la Londra.
S-a reunit generația FCSB-ului care trecea de Ajax și o învingea pe Chelsea
Florin Gardoș a publicat fotografia pe contul său personal de Facebook. În postarea respectivă pot fi văzuți, pe lângă Gardoș, Lukasz Szukala, Vlad Chiricheș, Alex Chipciu, Mihai Pintilii, Raul Rusescu și Alex Bourceanu, jucători care făceau spectacol în tricoul actualei vicecampioane.
Unul dintre urmăritorii lui Florin Gardoș a avut o reacție fabuloasă, la această fotografie. Acesta a întrebat: "Nea' Gigi a făcut poza?".
Dintre foștii jucători din această fotografie, doar Vlad Chiricheș și Mihai Pintilii mai au o legătură directă cu FCSB. Primul este fundaș la echipa lui Elias Charalambous, în timp ce al doilea este antrenorul secund al roș-albaștrilor.
Vlad Chiricheş primeşte un ajutor uriaş
Vlad Chiricheş primeşte un ajutor uriaş! Pauza provocată de meciurile echipei naţională reprezintă oportunitatea perfectă pentru fundaşul de 34 de ani de a reveni pe teren. Preşedintele Consiliului de Administraţie de la FCSB a anunţat când va reveni fostul căpitan al naţionalei.
Mihai Stoica a declarat că Vlad Chiricheş va juca în această partidă pentru a reveni în formă, după perioada lungă de indisponibilitate. Acelaşi lucru se va întâmpla şi cu Denis Haruţ, un alt jucător care se va întoarce pe gazon după perioada de indisponibilitate.
De altfel, oficialul liderului din Liga 1 a dezvăluit că acest meci amical se va organiza, în mod special, pentru cei doi jucători care revin după accidentări. Mihai Stoica a mai declarat şi că Vlad Chiricheş putea intra mai devreme, dar cei de la FCSB nu au vrut să rişte o recidivă:
"Am spus foarte clar că trebuie să intre din etapa a doua, după întreruperea ocazionată de meciurile naţionalei.
Am luat un meci amical, vom juca sâmbătă cu Gloria Buzău pentru Chiricheş şi Haruţ. Vom fi în formulă completă după meciul ăsta. Chiricheş putea să joace şi acum două săptămâni, dar de ce să riscăm?", a declarat Mihai Stoica, la orangesport.ro.